Toer fan Easterwierrum

De Toer fan Easterwierrum is in tsjerketoer yn de Tsjerkebuorren by Easterwierrum.

De toer waard yn de 13e of 14e iuw op in terp boud. Neffens in gevelstien wie der yn 1589 in renovaasje. Yn 1776 waard it sealdak ferfongen troch in ynsnoerde spits. De toer hat in klok fan Geert van Wou II en ien (1537) fan Johan ter Steghe. De tsjerke dy't yn 1905 sloopt waard wie oarspronklik wijd oan Sint-Nikolaas. It meganysk toeroerwurk (1911) komt út Droegeham. De toer en de muorre mei izeren stek binne ryksmonuminten.

Kategory:Easterwierrum
Kategory:Toer yn Fryslân
Kategory:Bouwurk yn Littenseradiel
Kategory:Bouwurk yn Súdwest-Fryslân
Kategory:Ryksmonumint yn Littenseradiel
Kategory:Ryksmonumint yn Súdwest-Fryslân
Kategory:Bouwurk út de 13e iuw